
Kasutuslubade väljastamine

1. ASJAOLUD JA MENETLUSE KÄIK

31.08.2015 laekusid Narva Linnavalitsusele läbivaatamiseks Kreenholmi 54 püstitatud  ajutistele paberpressihoone ja plastmasskastide laole kasutuslubade taotlused (linnavalitsuse dokumendiregistris nr 8154) koos ehitamise dokumentatsiooniga ning riigilõivu maksekorraldusega

Tuleohutuse seaduse § 5 lõike 1 kohaselt Ida Päästekeskusele on 09.09.2015 saadetud arvamuse päring kasutusloa väljastamiseks (linnavalitsuse dokumendiregistris nr 1-13.2/3362).

Päästeamet 05.10.2015 teatas ehitise kasutusloa kooskõlastuses nr 7.2-3.3/16639-4 kirjalikult, et paberpressihoone ja plastmasskastide lao kasutusload on kooskõlastatud (linnavalitsuse dokumendiregistri nr 9428).

 05.10.2015 on teostatud  ehitusseadustiku § 130 lõike 2 punkti 2 kohane visuaalne ehitise ülevaatus ehitusprojektile vastavuse kontrollimise eesmärgiga. Kontrollimisel on tehtud kindlaks,  ning omaniku esindaja kinnitas kirjalikult, et ehitised  vastavad ehitisele ettenähtud nõuetele ja projektile.

Seega ehitusseadustiku § 55 kasutusloa andmisest keeldumise põhjused puuduvad. 

2.   ÕIGUSLIKUD ALUSED

2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2.   Ehitusseadustiku § 54 lõike 3 punkti 2 kohaselt kasutusloa kõrvaltingimusena võib eelkõige sätestada kasutusloa kehtivuse tähtaja seoses ajutise ehitise lammutamise tähtajaga, mis ei või olla pikem kui viis aastat kasutusloa andmisest;

2.3.
Narva linna ehitusmääruse § 27  lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3.  OTSUS


3.1.Väljastada Kreenholmi tn 54 püstitatud ajutistele paberpressihoonele ja plastmasskastide laole kasutusload. Kasutusload kehtivad kuni 30.09.2019
         3.2. Kohustada Kreenholmi tn 54 ajutiste paberpressihoone ja plastmasskastide ladu lammutada hiljemalt 15.10.2019
4. RAKENDUSSÄTTED

4.1. Korraldus jõustub seadusega sätestatud korras. 

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

